વારાણસીમાં જુદી જુદી વિકાસ યોજનાઓના શુભારંભ પર પ્રધાનમંત્રીના ભાષણનો મૂળ પાઠ

વિશાળ સંખ્યામાં પધારેલા મારા બનારસના પ્રિય ભાઇઓ અને બહેનો, આ કાર્યક્રમ તો બનારસની ધરતી પર થઇ રહ્યો છે પરંતુ આ કાર્યક્રમ સમગ્ર હિન્દુસ્તાન માટે થઇ રહ્યો છે. આ બનારસની ધરતી છે, જેણે સદીઓથી માણસ જાતીને જ્ઞાનનો પ્રકાશ આપ્યો અને જ્ઞાનનો પ્રકાશ આપનારી આ નગરી ઉર્જાવાળો પ્રકાશ પણ આપવાનું નેતૃત્વ કરવા જઇ રહી છે અને એટલા માટે દેશવાસીઅોને અભિનંદન આપું છું, બનારસવાસીઓને વિશેષ રીતે અભિનંદન આપું છું. એમ તો આ સમારંભ એક છે પરંતુ આ એક સમારંભમાં સાત કાર્યક્રમ લાગ્યા છે, સાત. એક તો તમે હાલમાં જ વિડીયો જોયો કે વિજળીના ક્ષેત્રમાં પરિવર્તન માટે સમગ્ર દેશમાં આપણે કયાસ લગાવી રહ્યા છીએ. બીજું, વારાણસીમાં એક મુશ્કેલી લાંબા સમયથી ચાલી રહી છે, વારાણસીવાસીઓની એક માગ અનેક વર્ષોથી થઇ રહી છે અને તે છે વારાણસીમાં રિંગ રોડની માગ. આજે આ મંચથી એ રીંગ રોડના કાર્યક્રમનો પણ શિલાન્યાસ થઇ રહ્યો છે. કાશી તિર્થયાત્રીઓનું ધામ છે, વિશ્વર ટુરિસ્ટોનું પણ આકર્ષણ છે, પરંતુ એરપોર્ટથી કાશી પહોંચવા સુધી આવનારા યાત્રીઓના મનમાં વિશ્વાસ ઉઠી રહ્યો છે કે હું સાચી જગ્યાએ જઇ રહ્યો છું કે કોઇ અન્ય જગ્યાએ જઇ રહ્યો છું અને તેનું મૂળ કારણ કાશીથી બાબતપુર એરપોર્ટ સુધી જવાના માર્ગની દુર્દશા. આજે અહીંથી એ કામનું પણ શિલાન્યાસ થઇ રહ્યું છે જેમાં એ રસ્તાને મોટો કરવામાં આવશે, આધુનિક બનાવવામાં આવશે, સૌદર્યકરણ કરવામાં આવશે જેથી કાશી પહોંચનારા વિશ્વના કે દેશના કોઇ પણ યાત્રી આવે ત્યારે અનુમાન લગાવે કે કેવા ભવ્ય અને પ્રાચીન નગરમાં હું પ્રવેશ કરી રહ્યો છું એનું તમને અનુમાન થઇ જશે. આજે આ જે દેશભર માટે  છે, અથવા તો એ કોર્પોરેટ હાઉસ છે મોટા મોટા ઉદ્યોગકાર છે. આ આપણા આર્થિક વિકાસના જે પાટા છે તે આ બે પાટા પર આર્થિક ગાડી ચલાવવાનો પ્રયાસ છે. હું માનું છું કે આ બે પાટા પર જેટલી ગાડી ઝડપી હોવી જોઇએ, નથી જઇ શકતી. પબ્લિક સેક્ટર, પ્રાઇવેટ સેક્ટર આ બંને પિલ્લર પર આપણે જે હિન્દુસ્તાનને આગળ વધારવા માગીએ છીએ તો એટલી તાકાત મળશે નહીં. અને એટલા માટે હું ત્રીજા સેક્ટર પર ભાર મૂકું છું. એક તરફ પબ્લિક સેક્ટર, પ્રાઇવેટ સેક્ટર છે અને હું વિચાર લઇને ચાલી રહ્યો છું, પર્સનલ સેક્ટર. એક વ્યક્તિગત પણ દેશની ખૂબ જ મોટી મિલ્કત છે. આ પર્સનલ સેક્ટર કેવી રીતે આગળ વધે? પ્રાઇવેટ સેક્ટર, પલ્બિક સેક્ટરની બરાબરીમાં પર્સનલ સેક્ટર બે પગલા આગળ કેવી રીતે ચાલે એ યોજનાને લઇને હું કામ કરી રહ્યો છું. અને એ પર્સનલ સેક્ટરમાં આવે છે એક યોજના અમે બનાવી છે મુદ્રા બેન્કની. આપણા દેશમાં લગભગ 6-7 કરોડ લોકો છે જે નાના અને નિમ્ન સ્તરના વ્યાપારીઓ છે. નાના-મોટા ઉદ્યોગો ચલાવે છે. એકાદ-બે લોકોને રોજગાર આપે છે. એક નાનો કારોબાર ચલાવે છે પરંતુ કોઇના સામે હાથ ફેલાવતા નથી, પોતાના બળ પર ઉભા થાય છે. એ લોકોની તાકાત એટલી છ કે લગભગ લગભગ 15 કરોડ લોકોને રોજગાર અાપે છે, આ નાના-નાના લોકોને. દુધ વેચનારો પણ એકાદને રોજગાર આપે છે. જો એ પર્સનલ સેક્ટર છે. આ પર્સનલ સેક્ટરની તાકાત વધારવામાં આવે. જે આજે 15 કરોડ લોકોને રોજગાર આપે છે, તે કાલે 30 કરોડ લોકોને નોકરી અાપી શકે છે, એટલી તાકાત એમાં છે. અને એટલા માટે વાળ કાપનાર હોય, ધોબી હોય, ચા વેચનારો હોય, પકોડી વેચનારો હોય, રિક્શા ચલાવનારો હોય, શાક વેચનારો હોય, ફ્રૂટ વેચનારો હોય, નાની-મોટી દુકાન પર રેડીમેડ કપડા વેચતો હોય, પ્રસાદ વેચતો હોય તેવા નાના લોકો. આ પર્સનલ સેક્ટરને તાકાતવાન બનાવવું છે મારે. તેમને આર્થિક મદદ કરવી છે અને મુદ્રા બેન્કથી કોઇ પણ પ્રકારની ગેરન્ટી વિના 10 હજારથી 50 હજાર રૂપિયા આપવા, તે નાગરિકને અાપવા જેથી તે શાહુકારની વ્યાજની ચૂંગાલથી બહાર નીકળે અને તે પોતાના પગ પર ઉભો થાય, એ દિશામાં અમે એક ખૂબ જ મોટું અભિયાન ચલાવવાના છે. આ પર્સનલ સેક્ટર પર બળ આપો અને પર્સનલ સેક્ટર દ્વારા એક-એક વ્યક્તિની ઉદ્યમશીલતા, તેને પૈસા જોઇએ છે પૈસા આપો, ટેક્નોલોજી જોઇએ તો ટેક્નોલોજી આપો, સ્કીલ ડેવલપમેન્ટ કરવું છે તો સ્કીલ ડેવલપમેન્ટ આપો, તેને યુવાનોની જરૂર છે, યુવાનો આપો. તેને ઉદ્યોગ સ્થાપવા માટે જમીનની જરૂર છે તેને જમીન અાપો, વ્યાપાર કરવા માટે તકની જરૂર છે તો એને તક આપો. તેને તમામ તકો આપો, પછી તમે જોશો કે હિન્દુસ્તાનનો આ સામાન્ય વ્યક્તિ, હિન્દુસ્તાનને નવી ઉંચાઇ પર લઇ જાય છે. અને એટલા માટે આજે હું કાશીની ધરતી પર પહેલી વખત આ પર્સનલ સેક્ટરના વિષયને પ્રકટ કરી રહ્યો છું અને આવનારા દિવસોમાં આ પર્સનલ સેક્ટર કાશીની ધરતીથી આશિર્વાદ લઇને સવા સો કરોડ દેશવાસી, 65 ટકા લોકો, 35થી ઓછી ઉંમરના લોકો જે પર્સનલ સેક્ટર છે જેમને એક તાકાત આપીને મારે દેશને આગળ વધારવો છે. તમે મને આશિર્વાદ આપો, મારી સાથે બોલો ભારત માતા કી જય, ભારત માતા કી જય, ભારત માતા કી જય, ભારત માતા કી જય, ખૂબ-ખૂબ ધન્યવાદ.